《和周湜雪》
宋代·李复

暮飚作气动长林，渴意经时恨未深。
乱学飞花穿竹户，散摇清影落地心。
生憎拂面轻难改，更觉冲风薄未任。
狡兔但从开几穴，韩卢会逐晓踪寻。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。